ખેડા જિલ્લામાં 4 સ્થળે દરોડા : 35 જુગારી પાસેથી rs 2.96 લાખનો મુદ્દામાલ જપ્ત કર્યો
બુધવાર, ફેબ્રુઆરી 20 2019, 02:50 Hrs(IST)
નવગુજરાત સમય | Publish Date: Sep 4 2018 12:25PM
- ખેડા જિલ્લાના નડિયાદ, નાયકા, નેસ, હેરંજ તથા ઉધમતપુરાસીમ વિસ્તારમાં જુગાર રમતા ૩૫ જુગારીઓને પોલીસે ઝડપી પાડ્યા હતા. પોલીસે સ્થળ ઉપરથી પાંચ મોબાઇલ ફોન, ત્રણ બાઇક, તથા રોકડ રકમ સહિત કુલ રૂ. ૨,૯૬,૪૩૦ની મત્તા જપ્ત કરી છે.
નડિયાદ એલ.સી.બી. પોસઇ આર.કે.રાજપુત પોતાના સ્ટાફ સાથે નડિયાદ શહેરમાં પેટ્રોલીંગમાં નીકળ્યા હતા. તે દરમ્યાન બાતમી મળી હતી કે, માઇમંદિર રોડ ઉપર આવેલ શંકરાચાર્ય સોસાયટીમાં વિશ્વકર્માવાડીની સામે રહેતા અમીતભાઇ જશભાઇ રાજના મકાનમાં કેટલાક ઇસમો જુગાર રમી રહ્યા છે. જે બાતમી આધારે એલ.સી.બી.પોલીસે દરોડો પાડી જુગાર રમતા અમીત રાજ, વિશાલ પટેલ, અર્પણ ઉર્ફે અપ્પુ પટેલ, સંજય ગુલાબસિંહ ઠાકોર તથા નીતીન ઉર્ફે ભયલુ ભટ્ટ (તમામ રહે. નડિયાદ)ને ઝડપી પાડ્યા હતા.પોલીસે સ્થળથી કુલ રૂ. ૨,૩૨,૧૫૦નો મુદ્દામાલ હસ્તગત કર્યો હતો.
જ્યારે કપડવંજ ડિવિઝનલ સ્કવોડના અ.પો.કો. હિતુભા તથા પોલીસ જવાનોએ નાયકા ગામે જાહેરમાં જુગારરમતા સચિન ઠક્કર, જયંતિ સોલંકી, પૃથ્વીરાજ પરમાર, પંકજ મહિડા તથા પ્રવીણસિંહ પરમારને ઝડપી પાડ્યા હતા. પોલીસે સ્થળ ઉપરથી દાવ ઉપરથી કુલ રૂ.૩૦,૮૫૦નો મુદ્દામાલ કબજે કર્યો હતો.
ત્રીજા દરોડામાં ડાકોર પીએસઆઇ આર.બી.ચાવડા તથા સ્ટાફના જવાનો પેટ્રોલીંગમાં નીકળ્યા હતા. તે વખતે બાતમી આધારે નેશ ગામે રહેતા જશવંતભાઇ પટેલના મકાનની પાછળના ભાગે ખુલ્લી જગ્યામાં જુગાર રમતા દિલીપ પરમાર, મહેશ શાહ, અરવિંદ પરમાર, અલ્પેશ વાઘેલા, મીનેષ ડાભી, અર્જુનસિંહ રાઠોડ, રાજેન્દ્રસિંહ પરમાર તથા વિજયભાઇ રાવળને ઝડપી પાડ્યા હતા. પોલીસે સ્થળ ઉપરથી કુલ રૂ.૧૭૦૨૦નો મુદ્દામાલ હસ્તગત કર્યો હતો.
ચોથા દરોડામાં મહુધા તાલુકાના હેરંજમાં જુગાર રમતા રજની પટેલ, અકબરખાન પઠાણ, ભાવેશ ભટ્ટ, ગૌત્તમ પટેલ, અરવિંદ પટેલ, દલપત ઝાલા, વિક્રમ ઝાલા, અરવીંદ વસાવા, કાભઇ ઝાલા, રફીમીંયા મલેક, શૈલેષ વાળંદને મહુધા પોલીસે ઝડપી કુલ રૂ. ૧૪૭૩૦ નો મુદ્દામાલ હસ્તગત કર્યો હતો.
ઠાસરા તાલુકાના ઉધમતપુરાગામની સીમમાં જુગાર રમતા કાળાભાઇ પરમાર, રણછોડભાઇ પરમાર, રણજીત પરમાર, વિજય પરમાર, મણીભાઇ પરમાર, તથા નિલેષ પરમારને ઝડપી પાડી કુલ રૂ.૧૬૮૦ની મત્તા જપ્ત કરી છે.